Euroopa Liidu Teataja L 203 , 26/07/1991 Lk 0108 - 0110

Soomekeelne eriväljaanne: Peatükk 3 Köide 38 Lk 0078

Rootsikeelne eriväljaanne: Peatükk 3 Köide 38 Lk 0078



Komisjoni direktiiv, 25. juuni 1991, millega muudetakse direktiivi 86/109/EMÜ, mis lubab teatud söödakultuuride ning õli- ja kiudtaimede liikide seemne turustamist üksnes juhul, kui see on ametlikult sertifitseeritud eliitseemne või sertifitseeritud seemnena (91/376/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, [1] viimati muudetud direktiiviga 90/654/EMÜ, [2] eriti selle artikli 3 lõiget 3, võttes arvesse komisjoni direktiivi 86/109/EMÜ, [3] mida on muudetud direktiiviga 89/424/EMÜ, [4] eriti selle artiklit 3, ning arvestades, et: direktiiv 66/401/EMÜ lubab teatud söödakultuuride liikide eliitseemne, sertifitseeritud seemne ja tarbeseemne turustamist; direktiivi 66/401/EMÜ artikli 3 lõige 3 lubab komisjonil keelustada seemne turustamise, kui see ei ole eliitseemne või sertifitseeritud seemnena ametlikult sertifitseeritud; vastavalt eeltoodule lubab direktiiv 86/109/EMÜ muu hulgas teatud söödakultuuride liikide seemne turustamist üksnes juhul, kui see on ametlikult sertifitseeritud eliitseemne või sertifitseeritud seemnena; mõnede direktiivis 86/109/EMÜ viidatud liikide osas kehtib nimetatud turustuspiirang alates 1. juulist 1991; nüüdseks on selgunud, et mitmete kõnealuste liikide osas ei ole liikmesriigid sellel kuupäeval veel võimelised tootma piisavalt eliitseemet ja sertifitseeritud seemet, rahuldamaks ühenduse seemnenõudlust; sellele vaatamata peaksid vastavate liikide sorte ametlikult tunnustanud liikmesriigid soodustama nende ametlikult sertifitseeritud eliitseemne või sertifitseeritud seemne tootmist; komisjon uurib sel viisil toodetud seemnete turustamise soodustamiseks sobivaid vahendeid; seetõttu on asjakohane näha ette teatud üleminekukord kuni ajani, mil kõnealuste liikide eliitseemet ja sertifitseeritud seemet on võimalik toota piisavas koguses; käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 86/109/EMÜ muudetakse järgmiselt. 1. Artikkel 3 asendatakse järgmisega: "Artikkel 3 Liikmesriigid näevad ette, et alates 1. juulist 1991 ei ole lubatud turule tuua järgmiste liikide seemet: —Alopecurus pratensis L. | —aas-rebasesaba | —Arrhenatherum elatius (L.) Beauv. ex J.S. et K.B. Presl | —kõrge raikaerik | —Bromus catharticus Vahl | —lapik luste | —Bromus sitchensis Trin. | —alaska luste | —Lupinus luteus | —kollane lupiin, v.a mõrud sordid | —Lupinus angustifolius L. | —ahtalehine lupiin | —Poa nemoralis L. | —salunurmikas | —Trisetum flavescens (L.) Beauv. | —aas-koldkaer | —Phacelia tanacetifolia Benth. | —harilik keerispea | —Sinapis alba L. | —valge sinep, | kui see ei ole sertifitseeritud eliitseemne või sertifitseeritud seemnena." 2. Lisatakse järgmine artikkel: "Artikkel 3a 1. Kui lõikes 5 ei ole ette nähtud teisiti, näevad liikmesriigid ette, et alates 1. juulist 1991 ei ole lubatud turule tuua järgmiste liikide seemet: —Agrostis canina L. | —soo-kastehein | —Festuca ovina L. | —lamba-aruhein | —Lupinus albus L. | —valge lupiin, mõrud sordid | —Lupinus luteus L. | —kollane lupiin, mõrud sordid | —Trifolium alexandrinum L. | —aleksandria ristik | —Trifolium incarnatum L. | —kahkjaspunane ristik | —Trifolium resupinatum L. | —pärsia ristik | —Vicia sativa L. | —suvivikk | —Vicia villosa Roth. | —põld-hiirehernes, | kui see ei ole sertifitseeritud eliitseemne või sertifitseeritud seemnena. 2. Liikmesriigid teavitavad komisjoni enne lõikes 1 nimetatud kuupäeva lõikes 1 nimetatud liikide seemne kogusest, mis on vajalik külviks nende territooriumil enne 31. detsembrit 1991, kuid mida tõenäoliselt ei suudeta katta olemasoleva ametlikult sertifitseeritud eliitseemne või sertifitseeritud seemnega. 3. Liikmesriigid, kes on vastavalt lõikele 2 teavitanud komisjoni ametlikult sertifitseeritud eliitseemne või sertifitseeritud seemne võimalikust puudujäägist: - koguvad kokku kogu kättesaadava informatsiooni, mis on seotud asjaomaste liikide ühises põllumajanduslike taimesortide kataloogis loetletud sortide kohandamisega nende territooriumile, ning teatavad sellest komisjonile viivitamata ja hiljemalt 1. oktoobriks 1991, - soodustavad asjaomaste liikide olemasolevate ökotüüpide nõuetekohast säilitamist, et tagada nende vastavus ametliku sordina aktsepteerimise tingimustele. 4. Asjaomaste liikide sorte ametlikult tunnustanud liikmesriigid soodustavad nende ametlikult sertifitseeritud eliitseemne või sertifitseeritud seemne tootmist. Komisjon uurib sel viisil toodetud seemne turustamise soodustamiseks sobivaid vahendeid. 5. Lõikes 3 viidatud liikmesriike volitatakse käesolevaga kuni 31. detsembrini 1991 lubama ametlikult tarbeseemnena kontrollitava seeme turustamist lõikes 2 viidatud puudujääki katva koguse ulatuses. Lisaks direktiivi 66/401/EMÜ IV lisas nõutud informatsioonile peab ametlikul etiketil olema kirjas: - asjakohase materjali liik ja - märge, et seeme on mõeldud ainult kõnealuste liikmesriikide tarbeks. 6. Puudujääkide esinemise korral pärast 31. detsembrit 1991 kohaldatakse direktiivi 66/401/EMÜ artikli 17 sätteid." Artikkel 2 Liikmesriigid jõustavad käesoleva direktiivi järgimiseks vajalikud õigusnormid. Liikmesriigid teatavad sellest viivitamata komisjonile. Kui liikmesriigid kõnealused meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 25. juuni 1991 Komisjoni nimel komisjoni liige Ray Mac Sharry [1] EÜT 125, 11.7.1966, lk 2298/66. [2] EÜT L 353, 17.12.1990, lk 48. [3] EÜT L 93, 8.4.1986, lk 21. [4] EÜT L 196, 12.7.1989, lk 50. --------------------------------------------------